Pete Buttigieg

Peter Paul Montgomery Buttigieg (IPA-uttale: ; født 19. januar 1982 i South Bend i Indiana) er en amerikansk politiker (D). Han var borgermester i South Bend i Indiana fra 2012 til 2020, og han stilte som presidentkandidat ved presidentvalget i 2020. 3. februar 2021 ble han tatt i ed som USAs transportminister i Joe Bidens regjering.

Bakgrunn 
Buttigieg har studert ved Harvard University og University of Oxford (som Rhodes-stipendiat).

Han snakker sju språk (eller fire, ifølge andre kilder) foruten engelsk: arabisk, dari, fransk, italiensk, maltesisk, norsk og spansk. Etter å ha lest Erlend Loes Naiv.Super., som da var den eneste av Loes bøker som var oversatt til engelsk, ønsket han å lese mer av forfatteren. Buttigieg lærte seg norsk.

Om sin fascinasjon for norsk litteratur, har Pete Buttigieg uttalt: 

Han begynte også å gå i den norskspråklige kirken i Chicago.

Buttigieg er gift med Chasten Buttigieg, som er lærer og tidligere teaterinstruktør.

Borgermester 
Buttigieg ble valgt til borgermester i South Bend i 2011 og ble innsatt 1. januar 2012. Han var da 29 år gammel. I 2013 ble han sammen med New Yorks borgermester Mike Bloomberg kåret til årets borgermester av GovFresh.com.  Ved utgangen av sin første periode som borgermester hadde byen solgt unna 71 eiendommer. I 2014 tjenestegjorde han sju måneder i Afghanistan, som løytnant i United States Navy Reserve.

Presidentkandidat 
I januar 2019 kunngjorde Buttigieg at han vurderte å stille som Demokratenes kandidat til presidentvalget i USA 2020. 14. april 2019 ble han offisielt kandidat i et valgkampmøte som samlet 10 000 personer. Han var den første åpent homofile kandidaten som stilte. Han ville blitt USAs yngste president noensinne om han vant. Den 1. mars 2020 kunngjorde han at han trakk seg fra primærvalgene til tross for lovende resultater i de innledende rundene, mens han ikke innfridde forventningene blant minoritetsvelgere.

Transportminister 
Påtroppende president Joe Biden nominerte 15. desember 2020 Buttigieg til USAs transportminister. Den 2. februar 2021 ble han godkjent i senatet med hele 86 mot 13 stemmer som transportminister. Dagen etter ble han tatt i ed av visepresident Kamala Harris og ble med det den første åpne homofile statsråden til å bli godkjent av senatet.

Referanser

Eksterne lenker 
 
 
 

Kandidater til presidentvalget i USA 2020
Politikere fra USA
Alumni fra University of Oxford
Alumni fra Harvard University
Borgermestere i Indiana
Joe Bidens regjering
USAs transportministre
Personer fra South Bend